ESSO เผย Q1 ขาดทุนลดลงจากปีก่อน เหตุต้นทุนทางการเงินลดลง
ESSO เผย Q1 ขาดทุนลดลง 46% จากช่วงเดียวกันของปีก่อนที่มีผลขาดทุนสุทธิ 700.73 ล้านบาท เหตุต้นทุนทางการเงินลดลง
14 พ.ค. 2558

บริษัท เอสโซ่ (ประเทศไทย) จำกัด (มหาชน) หรือ ESSO รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 379.29 ล้านบาท หรือขาดทุนสุทธิ 0.11 บาทต่อหุ้น ขาดทุนลดลง 46% จากช่วงเดียวกันของปีก่อนที่มีผลขาดทุนสุทธิ 700.73 ล้านบาท หรือขาดทุนสุทธิ 0.20 บาทต่อหุ้น
ทั้งนี้ ผลการดำเนินงานที่ขาดทุนลดลง เนื่องจากต้นทุนทางการเงินสุทธิลดลง กำไรขั้นต้นที่เพิ่มขึ้นเป็นผลมาจากค่าการกลั่นอุตสาหกรรมที่เพิ่มขึ้นหักกับกำไรขั้นต้นอุตสาหกรรมพาราไซลีนที่ปรับตัวลดลง